CELEX: 62014TN0580
Language: da
Date: 2014-08-04 00:00:00
Title: Sag T-580/14: Sag anlagt den 4. august 2014 — Aduanas y Servicios Fornesa mod Kommissionen

15.9.2014   
            
            
               DA
            
            
               Den Europæiske Unions Tidende
            
            
               C 315/70
            
         Sag anlagt den 4. august 2014 — Aduanas y Servicios Fornesa mod Kommissionen
   (Sag T-580/14)
   2014/C 315/115
   Processprog: spansk
   
      Parter
   
   
      Sagsøger: Aduanas y Servicios Fornesa, SL (Lleida, Spanien) (ved advokat I. Toda Jiménez)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Den anfægtede afgørelse annulleres.
            
         
               —
            
            
               Sagsøgeren fritages for den told, som selskabet er blevet opkrævet i henhold til afregningsaftalen af 27. juni 2011 fra Dependencia Regional de Aduanas e Impuestos Especiales de la delegación Especial de Cataluña (det regionale kontor for told og særlige afgifter i særafdelingen i Catalonien) i medfør af den fælles toldtarif for regnskabsårene 2006, 2007 og 2008, svarende til 2 4 53  003,38 EUR.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har med nærværende søgsmål nedlagt påstand om annullation af Kommissionens afgørelse af 15. april 2014, vedtaget i sag REM 02/2012, hvorved sagsøgeren blev nægtet fritagelse for told opkrævet i forbindelse med importen af »sukkersirup tilsat smag eller farvestoffer«, som oprindeligt var deklareret forarbejdet i Andorra, hvor sagsøgeren virkede som toldrepræsentant i sin egenskab af importørens indirekte repræsentant.
   Til støtte for søgsmålet har sagsøgeren anført to anbringender.
   
               1.
            
            
               Første anbringende vedrørende en tilsidesættelse af EF-toldkodeksens artikel 239, eftersom Kommissionen har foretaget en urigtig vurdering af den særlige situation og undladt at vurdere de for afgørelsen relevante faktiske omstændigheder.
               
                           —
                        
                        
                           Sagsøgeren har i denne forbindelse gjort gældende, at toldrepræsentanten ikke havde kendskab til fremstillingsproceduren for den importerede vare, at det var den væsentligste årsag til at kræve betaling af tolden, at importørens virksomhed var kompleks og skjult for toldrepræsentanten, at det spanske toldvæsen ikke oplyste sin tvivl om importørens adfærd og heller ikke vedtog beskyttelsesforanstaltninger, at EUR-1-certifikaterne, hvorpå importen var støttet, blev godkendt to gange af de andorranske myndigheder, og at det spanske toldvæsens første analyser desuden bekræftede, at varerne var berettiget til præferencebehandling.
                        
                     
         
               2.
            
            
               Andet anbringende vedrørende en tilsidesættelse af EF-toldkodeksens artikel 239, idet der ikke foreligger »urigtigheder« eller »åbenbar forsømmelighed«, som udelukker den begærede toldfritagelse.
               
                           —
                        
                        
                           Sagsøgeren har i denne henseende gjort gældende, at Kommissionen blot opstillede en række mulige handlinger, som toldrepræsentanten angiveligt kunne udføre, og som kunne have ført ham til at betvivle lovligheden af importvirksomheden. Heraf har Kommissionen imidlertid ikke udledt »urigtigheder« eller »åbenbar forsømmelighed«, som kunne hindre fritagelsen.
                        
                     
                           —
                        
                        
                           Sagsøgeren har endvidere gjort gældende, at selskabets toldrepræsentant til enhver tid var i god tro og har udvist omhu.